18/03/2014 | Administración LocalMunicipal
Arteixo
Persoal
Convocatoria e bases específicas para a cobertura en propiedade de unha praza do posto de persoal laboral fixo de Orientador/a Laboral, polo procedemento de concurso-oposición

Dpto. de Persoal e RR. HH. É obxecto da presente a aprobación da Convocatoria unitaria e regulación das Bases especificas que, comprementarias á Convocatoria e Bases xerais de diversos procesos selectivos, aprobadas por Acordo de Xunta de Goberno de data 11 de decembro 2013, (publicadas no BOP de 30 dec.2013), rexirán no proceso selectivo para a cobertura en propiedade, a través de procedemento de concurso-oposición, do posto de persoal laboral fixo de ORIENTADOR/A LABORAL, grupo profesional II do Convenio de persoal laboral do Concello de Arteixo (equiparado ao grupo A2, segundo clasificación do EBEP) correspondente á OEP 2012 e anteriores do Concelllo de Arteixo. Ademais dos requisitos establecidos con carácter xeral na Convocatoria e Bases xerais aprobadas por Xunta de Goberno de 11 de decembro, os aspirantes deberán acreditar o seguinte requisito de titulación: - Título de Diplomado universitario ou equivalente segundo Orde de 20 de decembro 2013 da Consellería de Traballo e Benestar da Xunta de Galicia ( DOG 31 de dec.2013 ) e Catálogo de postos de traballo do Concello de Arteixo en vixencia (grupo A2 segundo clasificación do EBEP) Enxeñeiro ou arquitecto técnico ou Diplomado universitario, preferentemente en Relacións laborais, Graduado social, Traballo social, Educador/a social e outros homologados polo Colexio de educadores sociais de Galicia ou titulación superior segundo a antedita Orde da Xunta de Galicia. De conformidade ao establecido polas Bases xerais, o prazo de presentación de instancias será de 20 días naturais, contados a partir do seguinte da publicación desta convocatoria específica no BOE. As tasas de dereitos de exame quedan establecidas en 30´20 euros, debendo adxuntarse á documentación requerida, a carta de pagamento destas tasas ou a acreditación de exención de pago das mesmas ( certificado de minusvalía superior ao 33% ou certificado do Inem de desempregado de longa duración, isto é 12 meses coma demandante de emprego no periodo de 18 meses inmediatamente anterior á data de finalización do prazo de presentación de instancias) As formas e documentación necesaria para presentar a instancia están sinaladas nas Bases xerais antes referenciadas, de conformidade ao establecido polo art.38 e concordantes da Lei 30/92 de 26 de novembro. Rexirase polas normas establecidas nas Bases xerais. O Proceso selectivo consistirá nun CONCURSO-OPOSICIÓN, conformada polas seguintes Fases e exercicios: FASE DE CONCURSO: de carácter non eliminatorio, a puntuación máxima total posible nesta fase será de 40 puntos, correspondentes ao 40% da puntuación total do proceso. A fase de concurso realizarase de conformidade ao seguinte BAREMO DE MÉRITOS: 5.1. A: MÉRITOS ACADÉMICOS: máximo do presente apartado 15 puntos, non sendo resultado da suma independente das puntuacións máximas parciais dos diferentes epígrafes descritos a continuación. Asi mesmo, cada mérito unicamente poderá ser valorado nun dos seguintes epígrafes: - Por titulación superior ao nivel establecido como requisito de acceso: * Por Masters, Cursos de postgrao, Cursos de especialización universitaria e outros (superiores a 150 h) directamente relacionados co posto de traballo convocado: 7 puntos por cada un ate un máximo de 15 puntos * Titulación universitaria superior á establecida como requisito de acceso: Grao universitario ou Licenciatura universitaria en Psicoloxía, Socioloxía, CC. PP, Pedagoxía, CC. Do traballo, Psicopedagoxía ou homologados: 8 puntos * Por outra titulación universitaria de grao superior á establecida como requisito de acceso: outras licenciaturas universitarias e Enxeñeiro ou Arquitecto superior: 5 puntos - Por formación impartida por Administracións, sindicatos ou centros e entidades formativas homologadas, directamente relacionadas coas funcións do posto de traballo convocado: * por cada 20 horas acumuladas, 0´5 puntos ate un máximo de 10 puntos -Por formación impartida por Administracións, sindicatos ou centros e entidades formativas homologadas, directamente relacionadas coa Administración pública: * por cada 20 horas acumuladas, 0´5 puntos ate un máximo de 5 puntos - Por titulo de coñecemento de lingua galega de nivel superior ao CELGA IV: * Curso linguaxe administrativa nivel medio: 1 punto * Curso linguaxe administrativa, nivel superior: 1´5 puntos Unicamente valorarase o curso de maior nivel e puntuación) - Por experiencia profesional na Administración pública en postos de igual ou similar categoría ao posto convocado, Orientador laboral: 1 punto por cada 6 meses acumulados ate un máximo de 20 puntos -Por experiencia profesional noutros postos técnicos ( A1- A2) relacionados tanto na Admón pública como privada ( Preparadores laborais, Técnicos de emprego- AEDL e similares): 0´25 puntos por cada 6 meses acumulados ate un máximo de 5 puntos.5.2 FASE DE OPOSICIÓN: 60 puntos máximo, correspondentes ao 60% do total do proceso selectivo. Á puntuación obtida por cada aspirante coa suma das puntuacións dos distintos exercicios desta Fase, se lle sumará a puntuación obtida na fase de concurso, sendo proposto para contratación o/a aspirante/s que acade a maior puntuación total en todo o proceso. A fase de oposición consistirá na realización dos seguintes EXERCICIOS, todos eles de carácter obrigatorio e eliminatorio: Consistirá na realización dun exercicio teórico consistente na exposición escrita de dous temas elexidos polos aspirantes dun total de 4 elexidos aleatoriamente por sistema de sorteo- dous do temario xeral e dous do específico), relacionados co temario anexo da convocatoria (Anexo xeral e específico. Dos dous temas desenvoltos polos aspirantes, un obrigatoriamente corresponderá ao temario xeral e o outro ao temario específico. A duración máxima para a realización deste exercicio será de 60 minutos, poidendo o Tribunal determinar tempos inferiores si así o estima convinte. Toda vez rematado o tempo de exame, o Tribunal poderá determinar a lectura do exercicio si así o estima convinte, quedando capacitado para realizar canta pregunta consideren en relación tanto á exposición escrita dos aspirantes como en relación ao temario anexo á convocatoria. A lectura do exercicio ningún caso poderá ser superior a 30 minutos para cada un dos aspirantes. No suposto de que algún aspirante non proceda á lectura, no suposto de que o tribunal determine a mesma, a cualificación do exercicio será directamente non apto, sen mais avaliación. O exercicio será cualificado de 0 a 20 puntos máximo, sendo necesario acadar unha puntuación de 10 puntos para o superar, dado o seu carácter eliminatorio. O segundo exercicio, igualmente de carácter obrigatorio e eliminatorio consistirá na realización dun/varios supostos prácticos determinados polo Tribunal con carácter inmediatamente previo á realización do exercicio e relacionado directamente co temario xeral e específico anexo á presente e coas funcións propias do posto convocado. O exercicio práctico terá unha duración non superior a 120 minutos (2 horas) quedando o tribunal capacitado para determinar tempos inferiores de realización do mesmo. Toda vez rematado o tempo de exame, o Tribunal poderá determinar a lectura do exercicio si así o estima convinte, quedando capacitado para realizar canta pregunta consideren en relación tanto á exposición escrita dos aspirantes como en relación ao temario anexo á convocatoria. A lectura do exercicio ningún caso poderá ser superior a 30 minutos para cada un dos aspirantes. A puntuación deste exercicio será de 0 a 40 puntos, sendo necesario acadar unha puntuación de 20 puntos para o superar, dado o seu carácter eliminatorio. O exame de coñecemento de lingua galega, de caracter obrigatorio e eliminatorio, consistirá na traducción escrita dun texto facilitado polo Tribunal do castelán ao galego, nun tempo máximo de 30 minutos. O exercicio será cualificado como Apto/Non apto. Quedaran excluidos da obriga de realización deste exercicio, os aspirantes que acrediten estar en posesión do título de lingua galega correspondente ao nivel CELGA IV. Os aspirantes serán convocados para realización de cada exercicio en chamamento único, procedéndose ao mesmo, salvo casos de forza maior debidamente acreditados e apreciados discrecionalmente polos membros do tribunal. O prazo mínimo entre un exercicio e o seguinte da fase de Oposición será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos. De conformidade ao establecido na Convocatoria e Bases xerais, a composición nominativa do Tribunal, como órgano seleccionador específico deste proceso selectivo, será publicado xunto coa listaxe definitiva de aspirantes admitidos e excluidos. Os membros do tribunal, titulares e suplentes, deberán presentar a súa abstención nos casos que establece o art.28 da lei 30/92 de 26 de novembro, poidendo ase mesmo os aspirantes solicitar a recusación destes, si concurresen as circunstancias determinadas polo artigo 29 da mesma lei. Ase mesmo, o Tribunal, poderá determinar a asistencia de cantos asesores considere oportunos, quenes actuarán con voz e sen voto e, ao igual que os restantes membros deste órgano seleccionador actuarán en nome e representación propia. Rexirase polo establecido nas Bases xerais. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicábel para o non previsto na presente convocatoria o Real Decreto 364/95 de 10 de marzo; a Lei 7/1985, de 2 de abril; o Real Decreto Lexislativo 781/1986, de 18 de abril, RD 896/91 e demais normas concordantes de xeral aplicación mentras no se opoñan ao establecido polo novo marco legal estatal, Lei 7/2007 de 13 de abril, Lei 13/2007 de modificación da Lei 4/1988 da Función pública de Galicia e demais concordantes. O/a aspirante, dende a súa contratación, quedará obrigado a utilizar os medios que para o exercicio das súas funcións poña á súa disposición o Concello.1.- A Constitución Española de 1978. Dereitos e deberes fundamentais dos cidadáns 2.- A Coroa: As funcións do Rei. O refrendo. As Cortes xerais: composición, atribucións e funcionamento. Aspectos básicos do proceso de elaboración e aprobación das leis.3.- O Poder xudicial. Consello xeral do poder xudicial 4.- O Goberno e a Administración. Goberno e Cortes xerais. Designación, duración e responsabilidade do Goberno 5.-A organización territorial do Estado. As comunidades autónomas, sistema de distribución competencial.6.- O Estatuto de Autonomía de Galiza. As institucions da CC. AA.: O Parlametno. O Consello da Xunta. O Presidente. O Eustaquio Cuvi Capra. O Tribunal de Contas.7.- O acto administrativo: Concepto, clases e elementos. Nulidade e anulidade. A revisión de actos. A revogación de actos. A rectificación de erros materiais ou de feito.8.-A eficacia dos actos administrativos. Executividade. Notificación dos actos. Publicación das disposicións xerais e actos administrativos. Demora eretroactividade da eficacia.9.- Os recursos administrativos: principios xerais. Actos susceptibles de recursos administrativos. Clases de recursos: tramitación, prazos e efectos do silencio.10.- Procedimentos substitutivos dos recursos: conciliación, mediación e arbitraxe. A suspensión da execución do acto recurrido. As reclamacións previas ao exercicio de accións civis e laborais.11.- Procedemento administrativo (I): natureza e fins. Regulamentación legal. Principios xerais de procedimento administrativo. Os interesados no procedimento administrativo. Dereitos dos cidadáns, en particular, acceso ós rexistros e arquivos.12.- Procedimento administrativo (II): Termos e prazos. Iniciación, ordenación e instrucción. Participación dos interesados. Terminación do procedimento: A resolución. Terminación convencional. Outros modos de terminación: desestimento, renuncia e caducidade. O silencio administrativo.13.- Natureza, extensión e límites da xurisdicción contenciosoadministrativa. Órganos e competencias na orde xurisdiccional contenciosoadministrativa.14. O rexime local. Evolucion. A Carta Europea da autonomía local. A autonomía local: significado, contido e limites.15.- Entidades que integran a administración local. Marco competencial 16.- O Concello. Competencias municipais. Organización municipal, órganos necesarios e complementarios. Constitución, vixencia e finalización do mandato corporativo.17.-O Alcalde: atribucións. O Pleno: composición e atribucións. Os Tenentes de Alcalde e os Concelleiros: competencias e atribucións.18.- Xuntas de Goberno. Comisións informativas e outros órganos colexiados na Administración Local.19.- Réxime de sesións e acordos dos órganos de goberno local. Actas, certificacións, comunicacións, notificacións e publicación dos acordos. O Rexistro de documentos.20.- A potestade Regulamentaria das Entidades Locais. Órganos titulares. As Ordenanzas e Regulamentos. Elaboración e aprobación das Ordenanzas e Regulamentos, procedemento de elaboración. limites. control da potestade regulamentaria. A publicación das normas locais. Os bandos 21.- Servizos públicos locais. Concepto e forma de xestión.22.-Xestión indirecta dos servicios: concepto, modalidades e réxime.23.- Facendas Locais. Clasificación de ingresos e gastos. Estructura do Orzamento municipal. Procedimento de aprobación e modificación do Orzamento municipal 24.-Ordenanzas fiscais. Recursos de facendas locais.25.- Principais novedades na contratación administrativa coa LCSP. O RDLex 3/2011 de 14 de novembro do texto refundido da LCSP.26. Rexime xurídico dos contratos das administracions públicas. Tipos de contratos. Negocios excluidos. Principios da contratación do sector público.27.- Xeografía e Demografía de Arteixo. Situación, orografía, xeoloxía e hidroloxía. Vexetación, climatoloxía, división por parroquias. Historia de Arteixo. Patrimonio cultural e histórico. Arquitectura relixiosa, popular e civil.28.-Plan de igualdade de oportunidades do Concello de Arteixo (a disposición na web municipal no centro de Información á Muller) 29.- Lei 7/2007 de 13 abril, do Novo Estatuto do empregado público. Tipoloxía e organización do persoal público. Dereitos e deberes do persoal público. Situacións administrativas. Dereitos economicos e seguridade social. Réxime de incompatibilidades.30.- Prevención de riscos laborais: marco legal e desenvolvemento normativo da prevencion de riscos.1. O Servizo Público de Emprego Estatal. Estrutura e funcións. Decreto 289/1997 de 9 de outubro de asunción de transferencias do Estado na comunidade autónoma de Galicia.2. O Servizo Público de Emprego de Galicia. Estrutura e funcións. Decreto 42/2013 do 21 de febreiro de estructura orgánica da Consellería de Traballo.3. As políticas activas de emprego: Obxectivos da politica de emprego. Planificación e execución das politicas de emprego.4. Marco de actuación dos servizos públicos de emprego na Lei 56/2003.5. Desenvolvemento local. Caracterización do modelo. Metodoloxía e recursos 6. RD 1542/2011 de 31 de outubro polo que se aproba a Estratexia Española de Emprego 2012-2014.7. A formación profesional ocupacional. Programa Nacional de Formación Profesional.8. O Sistema Nacional de Cualificacións e Formación Profesional: finalidade, funcións, principios básicos, instrumentos e accións.9. O Instituto Galego das Cualificacións. Obxectivos, finalidades e beneficiarios.10. Certificados de profesionalidade. Definición e finalidade.11. Certificados de profesionalidade. Vías para a sua obtención.12. Competencias Clave. Definición e finalidade.13. O recoñecemento de competencias profesionais adquiridas a través da experiencia laboral en Galicia.14. A formación profesional ocupacional dos traballadores desempregados: programación de accións formativas dirixidas a persoas traballadoras desempregadas. Marco legal, planificación e organización de accións formativas.15. Os centros colaboradores de Formación Ocupacional na Comunidade Autónoma de Galicia. Regulamento e características.16. Inscrición e acreditación dos centros que imparten formación para o emprego no territorio da Comunidade Autónoma de Galicia.17. Homologacións de especialidades formativas de formación profesional ocupacional. Procedemento.18. Procedemento de tramitación de axudas para a realización de accións de formación profesional ocupacional.19. Obrigas das entidades beneficiarias de formación profesional ocupacional por parte da Xunta de Galicia.20. Axudas aos centros impartidores da formación profesional ocupacional na Comunidade Autónoma de Galicia.21. Proceso de selección de alumnos/as por parte das entidades colaboradoras na impartición de Acción Formativas dirixidas a traballadores Desempregados.22. Alumnos/as asistentes a Accións Formativas dirixidas a traballadores Desempregados. Dereitos e deberes e axudas para os alumnos/as.23. Seguemento e control das Accións Formativas dirixidas a traballadores desempregados por parte das entidade colaboradoras.24. Sistema de Xestión de Calidade: Requisitos do sistema de xestión de calidade conforme a norma UNE en ISO 9001:2008.25. O Sistema de Calidade nas Accións Formativas dos Centros de Formación Ocupacional.26. Os obradoiros de emprego dentro dos programas mixtos de emprego e formación da Comunidade Autónoma de Galicia.27. Selección e contratación nos obradoiros de emprego: normas e procedemento. Formación e etapa de alternancia nos obradoiros de emprego.28. As Escolas Obradoiro. Marco legal. Definición e características.29. Programas Integrados para o Emprego: marco legal, definición e características. Entidades beneficiarias e contía das subvencións.30. Planificación, programación e xestión administrativa e económica dun programa integrado para o emprego.31. Métodos cuantitativos e cualitativos de recollida de información para a prospección de necesidades formativas.32. Análise e prospección de necesidades formativas: definición, proposta metodolóxica e fases. Proceso de construcción da demanda formativa.33. Busca de recursos económico-financieiros para a financiación dun plan municipal de formación para o emprego no marco dunha administración local.34. O plan municipal de formación para o emprego: detección da demanda, definición, planificación estratégica, características, actividades e etapas de formación. Comunicación e difusión.35. Deseño dun plan de formación para o emprego. Obxectivos, accións formativas, didáctica do aprendizaje, cálculo de custos e variables.36. Xestión económico-administrativa dun plan municipal de formación para o emprego: medios materiais e recursos humáns.37. Seguemento e avaliación dun plan municipal de formación para o emprego. Metodoloxías.38. Planificación estratéxica: conceptos e obxetivos. Instrumentos de diagnose na planificación estratéxica.39. Principios da participación na planificación estratéxica do desenvolvemento local.40. Deseño de itinerarios individualizados a través da información e orientación profesional para o emprego e autoemprego e para a mellora da cualificación profesional e empregabilidade.41. Fases do proceso de planificación estratéxica. Implantación e métodos de avallicación.42. Os novos xacementos de emprego: unha oportunidade de crear emprego.43. A configuración do terceiro sector como axente mobilizador do emprego.44. As corporacións locais como impulsoras dos servizos de orientación laboral. Actuacións de emprego directo e indirecto e as políticas de fomento do emprego a nivel municipal.45. Medidas de apoio ás entidades locais para a contratación de axentes de emprego e desenvolvemento local.46. Medidas de apoio ás entidades locais para a contratación de técnicos/as de orientación laboral.47. Servizos de Orientación Laboral en Galicia. Situación actual e perspectivas de futuro.48. Funcións do persoal técnico de información, orientación e prospección de emprego 49. Características e tipoloxía dos colectivos especialmente afectados polo desemprego.50. A orientación no proceso de inserción laboral: xustificación e metodoloxía.51. A figura do orientador laboral no Servizo Público de Emprego: características, competencias e funcións.52. Itinerarios persoalizados de inserción laboral. Diferentes tipos de entrevista ocupacional.53. Teorías das redes sociais. Elementos clave na busca de emprego.54. Técnicas de busca de emprego: o curriculum vitae, a carta de presentación, entrevistas de selección, probas psicotécnicas.55. A busca de emprego en colectivos de difícil inserción.56. As tecnoloxías da información e da comunicación (TIC) e o emprego: problemas de desemprego en relación co impacto das novas tecnoloxías.57. A protección por desemprego: nivel contributivos. Características xeráis.58. A protección por desemprego: nivel asistencial. Características xeráis.59. A renda activa de inserción para desempregados con especiais necesidades económicas e dificultades para atopar emprego.60. Economía de Arteixo. Sectores económicos tradicionais e emerxentes. Características da actividade comercial e industrial do municipio. Arteixo, 6 de marzo de 2014 ALCALDE-PRESIDENTE Por delegación, Decreto 989/2011 Asdo.: José María Sánchez Novo CONCELLEIRO DE PERSOAL E RR. HH.